ระเบียบกระทรวงแรงงานและสวัสดิการสังคมระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตย้ายสำนักงานตั้งสำนักงานชั่วคราวนอกเขตท้องที่ที่ได้รับอนุญาตและจัดหาคนหางานจากจังหวัดอื่นนอกจากจังหวัดที่ได้รับอนุญาตพ.ศ. ๒๕๓๘[๑] โดยที่มาตรา ๑๒ มาตรา ๑๙ แห่งพระราชบัญญัติจัดหางานและคุ้มครองคนหางานพ.ศ. ๒๕๒๘ และมาตรา ๔๗ แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗บัญญัติให้การขออนุญาตและการอนุญาตย้ายสำนักงานตั้งสำนักงานชั่วคราวนอกเขตท้องที่ที่ได้รับอนุญาตและจัดหาคนหางานจากจังหวัดอื่นนอกจากจังหวัดที่ได้รับอนุญาตเป็นไปตามระเบียบที่รัฐมนตรีกำหนด อาศัยอำนาจตามความในมาตรา ๕ แห่งพระราชบัญญัติจัดหางานและคุ้มครองคนหางานพ.ศ. ๒๕๒๘ แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒)พ.ศ. ๒๕๓๗ รัฐมนตรีว่าการกระทรวงแรงงานและสวัสดิการสังคม จึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตย้ายสำนักงานตั้งสำนักงานชั่วคราวนอกเขตท้องที่ที่ได้รับอนุญาต และจัดหาคนหางานจากจังหวัดอื่นนอกจากจังหวัดที่ได้รับอนุญาตพ.ศ. ๒๕๓๘ข้อ ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ให้ยกเลิกระเบียบกระทรวงมหาดไทย ว่าด้วยการอนุญาตขอย้ายสำนักงาน ขอตั้งสำนักงานชั่วคราวนอกเขตท้องที่ที่ได้รับอนุญาตและขอจัดหาคนหางานจากจังหวัดอื่นนอกจากจังหวัดที่ได้รับอนุญาต พ.ศ. ๒๕๒๙ข้อ ๔ผู้รับอนุญาตจัดหางานผู้ใดประสงค์จะขอย้ายสำนักงาน ให้ยื่นคำขอตามแบบ จง.๑๓ ท้ายระเบียบนี้ต่อนายทะเบียนจัดหางานแห่งท้องที่ที่สำนักงานนั้นตั้งอยู่ พร้อมด้วยใบอนุญาตจัดหางานบัตรประจำตัวผู้รับอนุญาต ผู้จัดการ ลูกจ้าง และตัวแทนจัดหางานข้อ ๕ในกรณีที่เป็นการขอย้ายสำนักงานไปตั้งอยู่ในจังหวัดเดียวกัน ให้นายทะเบียนพิจารณาการย้ายในกรณีที่เป็นการขอย้ายสำนักงานไปอยู่ในจังหวัดอื่น ให้นายทะเบียนผู้รับคำขอส่งคำขอพร้อมหลักฐานที่เกี่ยวข้องไปให้นายทะเบียนแห่งท้องที่ที่ผู้ยื่นคำขอจะย้ายสำนักงานไปตั้งอยู่พิจารณาการย้ายข้อ ๖เมื่อปรากฏว่าสถานที่ตั้งสำนักงานแห่งใหม่ เป็นไปตามพระราชบัญญัติจัดหางานและคุ้มครองคนหางานพ.ศ. ๒๕๒๘ และประกาศกระทรวงแรงงานและสวัสดิการสังคม เรื่องการกำหนดสถานที่ซึ่งห้ามจัดตั้งสำนักงานจัดหางานให้นายทะเบียนซึ่งเป็นผู้พิจารณาการขอย้ายบันทึกการอนุญาตให้ย้ายสำนักงานลงในใบอนุญาตจัดหางานบัตรประจำตัวผู้รับอนุญาต ผู้จัดการ ลูกจ้างและตัวแทนจัดหางานและแจ้งผลการอนุญาตหรือไม่อนุญาต พร้อมด้วยเหตุผลให้นายทะเบียนแห่งท้องที่ที่สำนักงานตั้งอยู่เดิมเพื่อแจ้งผู้ยื่นคำขอทราบต่อไปข้อ ๗ผู้รับอนุญาตจัดหางานผู้ใดประสงค์จะขอตั้งสำนักงานชั่วคราวนอกเขตท้องที่ที่ได้รับอนุญาตให้ยื่นคำขอตามแบบจง. ๑๔ ท้ายระเบียบนี้ต่อนายทะเบียนจัดหางานแห่งท้องที่ที่สำนักงานจัดหางานนั้นตั้งอยู่ข้อ ๘ให้นายทะเบียนที่ได้รับคำขอตามข้อ ๗ แจ้งนายทะเบียนแห่งท้องที่ที่ผู้รับอนุญาตจัดหางานประสงค์จะตั้งสำนักงานชั่วคราวตรวจสถานที่ตั้งสำนักงานว่าเป็นไปตามพระราชบัญญัติจัดหางานและคุ้มครองคนหางาน พ.ศ.๒๕๒๘ และประกาศกระทรวงแรงงานและสวัสดิการสังคม เรื่องการกำหนดสถานที่ซึ่งห้ามจัดตั้งสำนักงานจัดหางาน หรือไม่ และแจ้งผลการตรวจสอบให้นายทะเบียนจัดหางานที่ได้รับคำขอพิจารณาต่อไปข้อ ๙เมื่อนายทะเบียนผู้รับคำขอได้รับผลการตรวจสถานที่ตั้งสำนักงานชั่วคราวแล้วให้พิจารณาอนุญาตหรือไม่อนุญาตและแจ้งการอนุญาตหรือไม่อนุญาตพร้อมด้วยเหตุผลให้ผู้ยื่นคำขอและนายทะเบียนแห่งท้องที่ที่ขอตั้งสำนักงานชั่วคราวทราบภายในสามสิบวันนับแต่วันที่ได้รับคำขอซึ่งมีรายละเอียดถูกต้องและครบถ้วนการอนุญาตให้ตั้งสำนักงานชั่วคราวตามวรรคหนึ่งให้อนุญาตตามความจำเป็นได้ครั้งละไม่เกินหนึ่งร้อยยี่สิบวันข้อ ๑๐ผู้รับอนุญาตจัดหางานที่ได้รับอนุญาตให้ตั้งสำนักงานชั่วคราวในจังหวัดอื่นต้องแจ้งกำหนดวันเริ่มดำเนินงานของสำนักงานแห่งใหม่ต่อนายทะเบียนแห่งท้องที่ที่สำนักงานชั่วคราวตั้งอยู่เพื่อทราบก่อนวันเริ่มดำเนินงานข้อ ๑๑ผู้รับอนุญาตจัดหางานผู้ใดประสงค์จะขอจัดหาคนหางานจากจังหวัดอื่นนอกจากจังหวัดที่ได้รับอนุญาตให้ยื่นคำขอตามแบบ จง. ๑๕ ท้ายระเบียบนี้ต่อนายทะเบียนจัดหางานแห่งท้องที่สำนักงานนั้นตั้งอยู่ข้อ ๑๒ให้นายทะเบียนสอบสวนผู้ยื่นคำขอว่าสถานที่ที่ไปดำเนินการจัดหาคนหางานขัดต่อพระราชบัญญัติจัดหางานและคุ้มครองคนหางานพ.ศ. ๒๕๒๘ และประกาศกระทรวงแรงงานและสวัสดิการสังคม เรื่องการกำหนดสถานที่ซึ่งห้ามจัดตั้งสำนักงานจัดหางานหรือไม่และมีความจำเป็นต้องจัดหาคนหางานหรือไม่ข้อ ๑๓เมื่อปรากฏว่าผู้ยื่นคำขอมีหลักฐานและรายละเอียดถูกต้องและครบถ้วนและผู้ยื่นคำขอได้ให้ถ้อยคำต่อพนักงานเจ้าหน้าที่แห่งท้องที่ที่สำนักงานจัดหางานตั้งอยู่เกี่ยวกับสถานที่ที่จะไปดำเนินการจัดหางานแล้วให้นายทะเบียนผู้รับคำขอพิจารณาอนุญาตหรือไม่อนุญาต และแจ้งการอนุญาตหรือไม่อนุญาตพร้อมด้วยเหตุผลให้ผู้ยื่นคำขอทราบการอนุญาตให้จัดหาคนหางานจากจังหวัดอื่นให้อนุญาตได้ครั้งละไม่เกินหกสิบวันและให้นายทะเบียนท้องที่ที่รับคำขอแจ้งการอนุญาตให้นายทะเบียนแห่งท้องที่ที่ผู้ยื่นคำขอจะไปดำเนินการทราบด้วยข้อ ๑๔ให้ผู้รับอนุญาตจัดหางานที่ได้รับอนุญาตตาม ข้อ ๑๓ แจ้งกำหนดวันเริ่มดำเนินงานต่อนายทะเบียนแห่งท้องที่ที่ได้รับอนุญาตให้จัดหางานในจังหวัดนั้น เพื่อทราบก่อนวันเริ่มดำเนินงานประกาศ ณ วันที่ ๘ มีนาคม พ.ศ. ๒๕๓๘สมพงษ์ อมรวิวัฒน์รัฐมนตรีว่าการกระทรวงแรงงานและสวัสดิการสังคม[เอกสารแนบท้าย]๑. คำขอย้ายสำนักงานจัดหางาน (แบบ จง. ๑๓)๒. คำขอตั้งสำนักงานจัดหางานชั่วคราวนอกเขตท้องที่ที่ได้รับอนุญาต(แบบ จง. ๑๔)๓. คำขอจัดหาคนหางานจากจังหวัดอื่น (แบบ จง. ๑๕)(ดูข้อมูลจากภาพกฎหมาย)โชติกานต์/ปรับปรุง๒ มิถุนายน ๒๕๖๐[๑]ราชกิจจานุเบกษา เล่ม๑๑๒/ตอนพิเศษ ๑๐ ง/หน้า ๒๙/๒๙ มีนาคม ๒๕๓๘